ועדת החוקה, חוק ומשפט, כנסת 25, פרוטוקול מספר 261, 2024-02-19 00:00

שמחה רוטמן: טוב, אנחנו בישיבה בנוגע למדיניות חקירה והעמדה לדין בעבירות הסתה לטרור, בין היתר לנוכח מצב החירום, אבל בעצם מדובר בישיבה שהיא המשך לסדרה של ישיבות כולל גם לישיבה החסויה שהתקיימה קודם לכן

שמחה רוטמן:       נמצאת איתנו ד"ר חנה קטן מאימהות ללוחמים שממש ביקשה לומר כמה מילים, ואני אאפשר לה

שמחה רוטמן:  בבקשה

חנה קטן: אימהות ללוחמים זה תנועה של מאות נשים מכל המגזרים שהן פשוט אימהות ללוחמים

חנה קטן:  אנחנו רוצים לדבר על הביורוקרטיה

חנה קטן:  אנחנו רוצים להגיד שהבנים שלנו התייצבו בלי ביורוקרטיה, בלי צו 8, הגיעו לעשות את המשימה

חנה קטן:  כל הנושא של הסתה, אין ויכוח על כך שזה לא איזשהו זכות

חנה קטן:  אנחנו מבינים שזה מסוכן

חנה קטן:  אנחנו מבינים שההסתה הזאת גורמת באופן ישיר ולא עקיף לסכנה חמורה לבנים שלנו קודם כל, ובכלל לכל עם ישראל, ואנחנו דורשים שהביורוקרטיה הזאת שעוברת דרך פרקליטות-משטרה, משטרה-פרקליטות, כל הסיפורים האלה, שהדבר הזה יתחיל להיות מטופל

חנה קטן:  יש הגשות של תביעות שאינן מטופלות, ואנחנו לא רוצים שבעקבות ההסתה הזאת תגבר הסכנה קודם כל לבנינו ובכלל לכל אזרחי מדינת ישראל

חנה קטן:  זה מה שרצינו להגיד

חנה קטן:  אני אישית אימא לשבעה לוחמים

קריאה: כל הכבוד

קריאה: שיחזרו בשלום

שמחה רוטמן: תודה רבה

שמחה רוטמן:       אני רק אעשה את המסגרת

שמחה רוטמן:  אנחנו ניהלנו דיון מאוד ארוך בחלק החסוי, כולל בפערים שעלו מהדיונים הקודמים

שמחה רוטמן:  הדיון הזה בעיקרון נועד להתמקד, ואנחנו גם נשתדל לעשות אותו ממוקד כי יש לנו דיון בהמשך, בשתי סוגיות שעליהן אפשר לנהל את הדיון בגלוי וכך ביקשנו שייעשה, ושניהם קשורים

שמחה רוטמן:  אחד מהם זה סוגיית פערי הזמנים

שמחה רוטמן:       ההנמקות וההצדקות או אי ההצדקות לקיומה של ההנחיה נדונו לעייפה כאן בוועדה

שמחה רוטמן:  יש פה מחלוקת עקרונית

שמחה רוטמן:  נאמר שיהיה במשטרה ובפרקליטות איזה דיון בנושא בכלל על המדיניות בזמן קרוב

שמחה רוטמן:  אני מאוד מקווה, ואני אומר את זה לפרוטוקול גם לפרקליטות, גם למשרד המשפטים וגם למשטרה

שמחה רוטמן:  את טיבה של ההנחיה ומקורה המשפטי בקשר לעבירות מה שמכונה חופש ביטוי, למרות שאינני מסכים עם המקור המשפטי והחוקי אני מבין את המקום שממנו באים, ומכבד אותו גם עד רמה מסוימת

שמחה רוטמן:  צריך לפעול בחוק

שמחה רוטמן:  יכול להיות אפילו שצריך לחוקק את זה שפתיחה בחקירה בנושאים מסוימים יהיה צורך באישור פרקליטות או באישור יועץ

שמחה רוטמן:  בסדר גמור

שמחה רוטמן:  בכל מה שנוגע להסתה לטרור אני חושב שמדובר בהנחיה שהיא מזיקה

שמחה רוטמן:  אני חושב ששם נדרש אפקט מצנן, ולכן אני חושב שצריך או להוציא את הסעיפים האלו מתוך הנחיה 1412 ולאפשר למשטרה לחקור, ובסופו של דבר יביאו לכם תיק מועשר או לא מועשר אבל אתם תחליטו אם להגיש כתב אישום

שמחה רוטמן:  הסמכות הזאת היא אצלכם

שמחה רוטמן:  המלצת המדיניות שהוועדה מעבירה, ויכול להיות שאם ההמלצה הזאת לא תתקבל אנחנו גם נצטרך לחוקק אותה, תשחררו את המשטרה מכל הנוגע לעבירות טרור

שמחה רוטמן:  תאפשרו לה לייצר בדיוק את אותו אפקט מצנן על ביטויים שהם משיקים לטרור

שמחה רוטמן:  זה דבר אחד

שמחה רוטמן:      גם אם הייתי חושב, וגם חברי הוועדה שחושבים שלהנחיה הזאת יש הצדקה ויש הסמכה, שזה שתי שאלות נפרדות כאמור, שאלת פערי הזמנים ושאלת העיכובים שהדבר הזה מייצר היא בעיניי קריטית ואקוטית, אחד, בסיטואציות רגילות, שתיים, בסיטואציה שהאדם מוחזק במעצר

שמחה רוטמן:  על שני הדברים האלו אנחנו נדבר בדיון הזה

שמחה רוטמן:       נמצא פה איתנו שי גליק שהתיק הספציפי שלו העסיק רבות את הוועדה

שי גליק: עדיין מעסיק

שמחה רוטמן: ועדיין מעסיק

שי גליק: גם אותי אישית

שמחה רוטמן: וגם אותו אישית

שמחה רוטמן:  אנחנו לא נעסוק בפרטיו כי אנחנו לא עוסקים בתיקים ספציפיים, אבל כן על לוחות הזמנים שיתגלו ממנו

שמחה רוטמן:  אנחנו דיברנו בדיון החסוי וגם ברמה הכללית אנחנו נדבר גם בדיון הזה

שמחה רוטמן:  אני מבקש בדברי הפתיחה, חברי הכנסת לא פה אבל שני הארגונים שהגיעו לפה, גם יסכה בינה מהתנועה למשילות ודמוקרטיה וגם שי שדיבר בפעם הקודמת, אז רק אם יהיה לו מה להוסיף, בבקשה

שמחה רוטמן:      כן, יסכה

יסכה בינה: קודם כל בוקר טוב, צוהריים טובים, בשורות טובות שיהיה לכולנו

יסכה בינה:  יסכה בינה, התנועה למשילות ודמוקרטיה

יסכה בינה:  תקשיבו, הנושא שמעסיק כנראה את שי גליק, מעניין כי אנחנו פנינו בנושא הזה, ופה אני מתייחסת לפער הזמנים, אדוני היושב-ראש

יסכה בינה:  ב-15

יסכה בינה: 11

יסכה בינה: 23, ב-23

יסכה בינה: 11

יסכה בינה: 23, ב-4

יסכה בינה: 12

יסכה בינה: 23, ב-10

יסכה בינה: 12

יסכה בינה: 23, שיחת טלפון שנוהלה עם הפרקליטה בעניין ב-17

יסכה בינה: 12

יסכה בינה: 23, ופנינו עוד גם ב-24 בינואר 2024

יסכה בינה:  הנושא הזה שבו לוקח כל כך הרבה זמן, אגב, זה באמת חשוב שיצוין לפרוטוקול

יסכה בינה:  אנחנו לא קיבלנו שום תגובה לגוף העניין

יסכה בינה:       אני יכולה לשתף אתכם שאנחנו באמצע לכתוב את העתירה לבג"ץ בנושא, כי לא יתכן שמחד יש פה סוגיה פשוט מופרכת שראינו את הפרשנות שניתנה להאם לייק זה נקרא אהדה או הזדהות עם ארגון טרור כפי שמורה חוק המאבק בטרור, שלוקחים את הפרשנות שלוקחים ממקומון בגבעתיים, פסק דין בבית המשפט העליון שניתן בתביעת דיבה אזרחית של לשון הרע, במקומון בגבעתיים, וממנה לוקחים פרשנות להאם לייק זה אכן אהדה או הזדהות עם טרור

יסכה בינה:  מחילים ממנה על חוק המאבק בטרור שיש לו תשתית משפטית אחרת לחלוטין

יסכה בינה:  זאת הזיה מוחלטת והשאלה הזאת שהיא שאלה אקוטית בסוגיה שאנחנו יודעים שיש כאן רופא בשירות הציבורי הישראלי שמטפל יום-יום בחולים, ויכול להיות שהוא הביע הזדהות מפורשת על פי החוק הנוכחי, חוק המאבק בטרור, והנושא הזה, לא רק שהוא לא מטופל אלא שהפרקליטות לא נותנת למשטרה לחקור את אותו רופא, ובמקביל לא עונה לארגון חברה ישראלית שטוען וזועק ואומר, רבותיי, בכלל הפרשנות שלכם היא מעוותת לחלוטין, ולא זו אף זו, אלא שאני מחזיקה בידי פה מכתב מה-19 באוקטובר שנשלח ליושב-ראש הוועדה, חתום על ידי אלון ליטמן, המשנה לפרקליט המדינה (תפקידים מיוחדים), שאומר בצורה מפורשת

יסכה בינה:  אני מפנה אתכם לסעיף 6 – "כל מי שמפרסם דברי הזדהות עם ארגון טרור, מפרסם דברי שבח, אהדה או עידוד, תמיכה או הזדהות עם מעשי הזוועה שבוצעו באזרחי ישראל, יש למשטרה סמכות מפורשת לחקור אותו, וזאת אף אם מדובר בפרסום בודד ובלבד שהוא חמור ונוגע במישרין לתקופה הנוכחית"

יסכה בינה:       במכתב הזה, אדוני היושב-ראש, אלון אלטמן למעשה מבטל את הנחיה 1412 ביחס לעבירות ההסתה לטרור, לכן לא ברור אם יש הנחיה 1412 תקפה, אז צריך כמובן לשנות את זה, אבל אם היא כבר לא תקפה, אז מכוח איזה סמכות? גם 1412, אנחנו גם קובלים על הסמכות שלה

יסכה בינה:  בעינינו היא לא חוקית, סותרת חוק מפורש, אבל גם לו יצויר ויש את ההנחיה הזאת והיא בוטלה פה בכתובים, אדוני היושב-ראש, במכתב שהוגש אליכם, לחברי הוועדה שאתה עומד בראשה, וכתוב מפורש שהיא בוטלה, אז הכיצד הפרקליטות עודנה חוסמת את משטרת ישראל מלחקור את אותו רופא שלמיטב ידיעתנו עדיין מטפל בחולים בשירות הציבורי במדינת ישראל?      אני רוצה להגיד את הדבר הבא, אדוני היושב-ראש

יסכה בינה:  זו דוגמה אחת

יסכה בינה:  יש עוד דוגמה שראיתי אותה ממש דקות ספורות לפני הדיון, וזה על תלונה טלפונית על טלפון שהרים בחור בשם ידידיה אפשטיין שזעק והתריע בפני המשטרה בימים האחרונים על פרסום של מחבל שרוצה להיות שאהיד, שמתעתד לטבוח ביהודים

יסכה בינה:  אותו מחבל אכן טבח ביהודים בצומת ראם ביום שישי האחרון

יסכה בינה:  זה קשה להתבטא בעניין הזה כי אנחנו רואים שהעמימות הזאת, אדוני היושב-ראש, זה שיד ימין לא יודעת מה יד שמאל עושה - - -      

שמחה רוטמן: הוא התקשר לפני הפיגוע, אפשטיין?     

יסכה בינה: כן

יסכה בינה:  אני אעביר את זה לחברי הוועדה, אם רוצים, או ליושב-ראש ישירות

יסכה בינה:  אנחנו מבינים שהעמימות הזאת, אני לא מדברת כבר על ההנחיה

יסכה בינה:  ברור שההנחיה הזאת, יש לה מחיר דמים, אבל אני מדברת על העמימות בקשר ליישום שלה, אדוני היושב-ראש

שמחה רוטמן: מה שאני מבקש בקשר לדבר הזה, מאוד פשוט, לדיון הבא, לקחת את הדיווח הזה של ידידיה אפשטיין ולבדוק

שמחה רוטמן:  אני מבקש בדיקה האם במקרה דומה או מקרים דומים בעבר אושרה פתיחה בחקירה או לא אושרה פתיחה בחקירה? כי אני יכול לבוא בטענות למשטרה, קיבלתם תלונה מידידיה אפשטיין ולמה לא פתחתם בחקירה? אבל אז הם יכולים להגיד לי תשובה, כי בעבר היו מקרים דומים שלא אושרה לנו פתיחה בחקירה, ואז אני לא שולח אותם לרדוף אחרי הרוח

שמחה רוטמן:  אני מבקש משהו מאוד פשוט

שמחה רוטמן:  זה מקרה מבחן מצוין

שמחה רוטמן:  הבן אדם אמר משהו

שמחה רוטמן:  התקבלה תלונה לפני

שמחה רוטמן:  יכול להיות שהתלונה הזאת ברמת התחנה, ברמת המחוז, ברמת המטה הארצי, אני לא יודע איפה היא נעצרה

שמחה רוטמן:  אני מבקש לבדוק את הנושא הזה ולענות לי על זה תשובה

שמחה רוטמן:  נעביר את המידע דרך הוועדה או באופן ישיר, לדעת איפה זה נעצר ואיזה זה נתקע

שמחה רוטמן:  האם במקרים דומים בעבר כאשר היו דיווחים כאלו אושרה פתיחה בחקירה, כן או לא?      הסוגיה הזאת היא בלב ליבו של האירוע בגלל שהאפקט המצנן כמו שאמרתי, במקום להפעיל את האפקט המצנן על המסיתים אנחנו מפעילים את האפקט המצנן על המשטרה, לכן זו השאלה

יסכה בינה: אני רק אסיים את דבריי, אדוני היושב-ראש

יסכה בינה:  אני רוצה לציין שהעמימות פה שלא יודעים מה קורה ומי אחראי וכן הנחיה תקפה, לא תקפה, העמימות פה היא באמת בלתי נסבלת, ואני אומרת שוב בצער, אנחנו רואים שאנשים משלמים בחייהם, אז באמת אני מביעה פה את הזעקה, וכאמור, אנחנו כנראה ניפגש עם הגורמים האחרים בבג"ץ כי אנחנו לא מקבלים תשובות

שמחה רוטמן: זה עוד מקרה מאחר ויש קשר וזה קשור קצת למה שחבר הכנסת עמית הלוי אמר בדיון הקודם

שמחה רוטמן:  זה עוד מקרה שבו התשתית, האווירה שעליה גדל הטרור מייצרת

שמחה רוטמן:  אם הייתי שולח את הקצין בתל אביב לבצע העשרה, יכול להיות שההעשרה הייתה לוקחת לו חודשיים או שבועיים או יומיים, אני לא יודע, אבל יכול להיות שהיא הייתה לוקחת לו הרבה הזמן, ההעשרה הזאת

שמחה רוטמן:  אם הייתי אומר, תשמע, פרסמת אמירה שעל פניה מצדיקה חקירה, היו חוקרים

שמחה רוטמן:  יכול להיות שעל הדרך היו מוצאים אצלו אמל"ח, היו מוצאים עוד דברים

שמחה רוטמן:  הפרוקסי הזה הוא מאוד חשוב

שמחה רוטמן:  עצם העובדה שאנחנו מסתכלים על סוגיית ההסתה לטרור באותם משקפיים של הנחיה 1412 שעוסקת בדברים אחרים, הדבר הזה הוא הבעיה, כי כשבן אדם עושה העלבת עובד ציבור זה בדרך כלל לא פרוקסי לשום דבר אחר, זה העלבת עובד ציבור ואז השאלה אם הוא עבר את הקו או לא עבר את הקו, אבל הסתה לטרור זה פרוקסי

יסכה בינה: אדוני היושב-ראש, אתה גם לא יכול אחר כך להפיק לקחים ולהסיק מסקנות לייעול ולטיוב האירוע

יסכה בינה:  בעצם אף אחד פה לא יודע

יסכה בינה:  תודה רבה ובשורות טובות

שמחה רוטמן: תודה רבה

שי גליק: אני אשמח להגיד נקודה אחת ששמתי לב בנייר עמדה האחרון, מי שקרא, אני שולח אותו לכולם

שי גליק:  בעצם פרקליטות המדינה אומרת לי, ואני מצטט מהמכתב שהפרקליטות כתבה לי

שי גליק:  רפ"ק אודי רונן שלח לך תשובה שכבר בדצמבר העברנו את המכתב, אבל, וכאן הם כותבים: "במשטרה יש חילוקי דעות"

שי גליק:  לפי טענת הפרקליטות, אני לא יכול להסתמך עליה כרגע אבל זו הטענה שלהם, כבר שלושה חודשים התיק הזה עדיין מסתובב בתוך המשטרה, מאותה תחנה לקצין

שי גליק:  זה לא נתפס

שי גליק:      עכשיו אני רוצה להראות לכם שוב פעם

שי גליק:  זה נעל שאני הבאתי מהעוטף, של ילדה שנרצחה שם

שי גליק:  בזמן שאנחנו מתפלפלים בעוד מכתב ועוד מכתב ועוד מכתב, אנשים נרצחים, פשוטו כמשמעו, ברחובות, ואנחנו לא מתעוררים

שי גליק:  עבר ה-7 באוקטובר

שי גליק:  אנשים נרצחים

שי גליק:       יש כאן רופא ערבי

שי גליק:  אתמול היה איזה דיון, דיבר הממונה מטעם המשמעת מנציבות שירות המדינה

שי גליק:  איך יכול להיות שארבעה חודשים התיק הזה עדיין מסתובב? וזה תיק דגל

שי גליק:  מה קורה עם אלפי תיקים אחרים? אתם יודעים כמה תיקים? אתם יודעים שהיום הפרקליטות סגרה את התיק של אותו ערבי שעמד בלונדון ואמר, צריך לנרמל את הטבח? סגרו את התיק בלי לחקור אותו אפילו

שי גליק:  זה לא נתפס

שי גליק:  איך יכול להיות שבן אדם שגונב מסטיק יושב בכלא, ואנשים שעומדים בלונדון ואומרים לרצוח יהודים, לנרמל את הטבח, אפילו לא חוקרים אותו

שי גליק:  את המינימום

שי גליק:  גם אותו רופא, אפילו לא זימנו אותו לחקירה

שי גליק:  אנשים אומרים לי, רגע, חקרו אותו, אולי הוא טעה, אולי הוא התבלבל

שי גליק:  אולי

שי גליק:  הכול יכול להיות אבל למה אתם לא מזמינים אותו לחקירה?      בישראל, אני רוצה להגיד את זה על האפקט המצנן, מה שאתה אמרת, מי שמסית לטרור יכול להרגיש חופשי

שי גליק:  מי שגונב מסטיק, יתפסו אותו

שי גליק:  מי שמסית לטרור יכול להסית חופשי

שי גליק:  אני זועק בשם 1,400 הנרצחים, זה כבר יותר, וכל החטופים

שי גליק:  מי שמסית לטרור, אפילו באזור של ההסתה הוא צריך לשלם מחיר

שי גליק:  כמו שראינו, הסיפור שהיא אמרה עם ידידיה אפשטיין

שי גליק:  כל כך הרבה מקרים היו שאני הגשתי תלונות והם נסגרו, ובסוף הבן אדם נעצר על תמיכה בחמאס

שי גליק:  היו סיפורים כאלה ויודעים את זה פה במחוז ירושלים

שי גליק:  הגיע הזמן שמשטרת ישראל והפרקליטות יעשו זום ביחד

שי גליק:  כל תיק, תוך חמש דקות יחליטו לכאן או לכאן

שי גליק:  אם סוגרים את התיק זה משהו אחר, אבל התיק הזה של הרופא, ארבעה חודשיים ועדיין אנחנו מנהלים, ואני מהמר שעוד שבועיים יהיה פה עוד דיון

שי גליק:  מה נסגר פה? אני לא מצליח להבין

שמחה רוטמן: תודה

שמחה רוטמן:       בקשר ללוחות הזמנים, בדיונים הראשונים דובר על דקות

שמחה רוטמן:  בדיון אחר כך דובר על שעות ואחר כך דובר על ימים ואנחנו רואים גם חודשים

שמחה רוטמן:  אני מנסה להבין, וביקשתי את הבדיקה הזאת לדיון הזה, מה פרק הזמן המצוי, מה פרק הזמן הממוצע? מי הבוס של הדבר הזה? יש את המקרים שבהם הוחלט לסגור

שמחה רוטמן:  אתם רוצים לעכב סגירה? זה בעיה אחרת

שמחה רוטמן:  מהרגע שמועברת בקשה לחקירה עד הרגע שהיא מאושרת, כמה המקרה המצוי, כמה המקרה הממוצע? מי יודע לתת לי תשובה על הדבר הזה?      

בועז חממי: אדוני היושב-ראש, בועז חממי, ראש מחלקת חקירות ארצי, ניצב משנה

בועז חממי:  בעקבות הדיון הקודם, לשאלתך, ניסינו לבצע את הבדיקה

בועז חממי:  אני משתף פה ביושר

בועז חממי:  מאחר והנושא של הסתות, כמובן זה פניות מאוד מורכבות שאמורות להיות מועברות לפרקליטות לאישור

בועז חממי:  אין מנגנון ממוחשב

בועז חממי:  כרגע אנחנו פועלים בנושא הזה להקמת מנגנון ממוחשב כדי שנוכל לתת פתרון

בועז חממי:  אני רוצה להסביר גם למה

בועז חממי:       עשינו השוואה בין חמישה חודשים החל מפברואר 2023 עד אותו אירוע קשה, הטבח הנורא ב-7

בועז חממי: 10

בועז חממי: 23

בועז חממי:  סך הכול התקבלו 135 פניות בגין חשד להסתה

בועז חממי:  החל מאותו אירוע 7

בועז חממי: 10 במשך חמישה חודשים לאחר מכן אנחנו כבר עומדים בזינוק של 700% ל-836 מקרים

שמחה רוטמן: בארבעה חודשים

בועז חממי: ארבעה חודשים, אפילו פחות

בועז חממי:  חוליית חוות הדעת במדור חקירות מונה בסך הכול ארבעה קצינים שעיקר העבודה שלהם זה לאו דווקא רק הסתות, זה יותר בדיקה של אישי ציבור, דברים מורכבים וכיוצא מכך, לכן אין לנו מנגנון כרגע שאני יכול להגיד לך בדיוק ממוצע

בועז חממי:  אני יכול להסביר לך את התהליך שתבין למה אני לא יכול לומר

בועז חממי:  מאחר והפנייה יכולה להתקבל, כמו שנאמר, או פנייה מקוונת שמגיעה לתחנה מסוימת

בועז חממי:  אותה פנייה מועברת לתחנה הנוגעת

בועז חממי:  התחנה הנוגעת מעבירה את זה למרחב, המרחב למחוז, מטה המחוז מעביר אלינו למדור חקירות לחולייה

בועז חממי:  בודקים

בועז חממי:  נדרשת פה העשרה, נדרשת פה בדיקה

בועז חממי:  חוזר חזרה לתחנה

בועז חממי:  התחנה צריכה לבצע

בועז חממי:  חוזר אלינו חזרה, עובר אישור בכיר, ראש מדור חקירות

בועז חממי:  בהרבה מקרים אנחנו מבקשים העשרה נוספת ורק אז אחרי שמקבלים זה עובר לפרקליטות לבחינה שלהם וחוזר חזרה לפעמים עם השלמות, לפעמים דברים נוספים או לגניזה

בועז חממי:  אני לא יכול לתת לך נתון ספציפי כמה זמן הממוצע

שמחה רוטמן: להגיד שזה דקות זה לא נכון

בועז חממי: בזמן אותו אירוע כשהיינו ממש בזמן תכוף לאחר מכן, אם קיבלנו אינדיקציות משמעותיות, מודיעיניות על כל גופי הקהילה או במחוז כזה או אחר, בנינו מנגנון ביחד, שלומי ואנשיו שאנחנו עושים את הכול בהליך תכוף ומהיר ומקבלים אפילו אישור תוך שעה

בועז חממי:      אנחנו עושים את ההבחנה, כמו שאמרתי בדיון החסוי יש תיעדוף

בועז חממי:  בסופו של דבר אני מתעדף אירוע מול אירוע

בועז חממי:  ככל שמדובר במקרה מובהק, ברור שיש אינדיקציה באמת לאירוע שיכול להוביל לאירוע נפיץ, שיכול להוביל לאסקלציה אנחנו מטפלים בזה בדחיפות, מיידי אפילו, אבל יש מקרים מסוימים שבהם אנחנו יודעים שעל פניו אמנם מדובר בביטוי מקומם אבל לא מגיע עד כדי רמה של הסתה, אז הוא מטופל בתיעדוף - - -      

שמחה רוטמן: דווקא בנושא הזה חשוב לי השטח אפילו יותר מאשר המטה, כי בסופו של דבר מי שרואה וחווה את המציאות זה הגורם בשטח שהוא גם צריך אחר כך להתייצב מול שופט על הארכות מעצר כאשר הדברים האלו ממשיכים

שמחה רוטמן:       אודי, כשמוגשת בקשה על בן אדם, איך קורה שיש מצב שאדם מוחזק במעצר ועדיין אין אישור חקירה? הרי זה לכאורה ביצה ותרנגולת

שמחה רוטמן:  זה אחד

שמחה רוטמן:  שניים, כאשר זה מעצר, איך אתה מעביר את הבקשה ותוך כמה זמן מקבלים? אני לא מבקש ממך לעשות ממוצעים, אבל מקרים נפוצים ומה הסיטואציות

אודי רונן: שלום, במצב שבו השטח עוצר עצור, כלומר הוא לא שואל אותנו מראש בעקבות ניטור ברשת אלא מביא את העצור לתחנה בעקבות משהו שהוא ראה, שמע בלייב, אז במצב הזה אנחנו נדרשים לפעולה מיידית

אודי רונן:  השטח למעשה שואל מה לעשות עכשיו, האם אני יכול לגעת ברמת חקירה, ואנחנו צריכים לקבל את התשובה

אודי רונן:  האפשרויות במצב כזה הן שאנחנו נגיד להם יש עבירה אחרת, אין צורך באישורים, בואו נפעל כרגיל, או שיש צורך, בואו תמתינו רגע

אודי רונן:  כמשפטן של המחוז אני מלווה אותם בנושא הזה בגלל הרגישות ובגלל הצורך באישורי חקירה, ואז אנחנו אומרים להם, בואו תספרו לי יותר לעומק על האירוע כולל על הראיות, כולל על החשד

אודי רונן:  ככל שאני חושב שהגענו לאירוע שבו יש חשד לתחילת חקירה ויש מספיק ראיות לתחילת חקירה ויש עבירה שדורשת אישור, אז אני למעשה פונה לחטיבה

אודי רונן:  הפנייה יכולה להיות, בדרך כלל העצורים היא תהיה טלפונית

שמחה רוטמן: הרצל הגיע במיוחד לדיון הזה

שמחה רוטמן:  בבקשה

הרצל חג'אג': קודם כל שלום לכולם, שמי הרצל חג'אג' מפורום בוחרים בחיים

הרצל חג'אג':  אני אבא של סגן שיר חג'אג' שנרצחה בפיגוע בארמון הנציב לפני שבע שנים

הרצל חג'אג':  הפורום שלנו מונה כמה מאות משפחות שכולות ונפגעי טרור ששמו להם למטרה למנוע פיגועים

הרצל חג'אג':  כמו שאתם רואים אנחנו נכשלים בכל דרך לצערי

הרצל חג'אג':  אם הדברים האלה על הסתה היו נעשים, ואני שבע שנים במלחמה בטרור, אבל נעשים לפני עשר שנים והייתם מתייחסים לכל הסתה לטרור ועוצרים כל אחד, ולדעתי אני לא רואה שום סיבה שצריך לבקש רשות מהיועצת

הרצל חג'אג':  למה היא צריכה להגיד לי מה זה הסתה לטרור או לא? יש חקירות, יש חוק, תעשו את החוק

הרצל חג'אג':  צריך לעצור כל מי שמסית לטרור

הרצל חג'אג':  אם תתחילו בדברים הקטנים כמו שג'וליאני בניו יורק אז התחיל עם שבירת חלונות, אז אנחנו נמנע פיגועים גדולים יותר

הרצל חג'אג':  אולי היינו מונעים אפילו את הטבח הנורא הזה ב-7 באוקטובר

הרצל חג'אג':  תמיד צריך להסתכל איפה מתחילים

הרצל חג'אג':  להתחיל מהדברים הקטנים, כי ישר ללכת לתפוס רק את המחבל, בסוף זה לא תמיד עוזר או שזה לא עוזר אפילו, זה רק מלבה אותם והם רוצים לחזור לכלא אפילו כרוצחים יותר בכירים

הרצל חג'אג':       אני לא מבין למה צריך בכלל את הבקשה הזאת מהיועצת שתאשר לך לחקור או לעצור מישהו על הסתה לטרור

הרצל חג'אג':  הסתה לטרור זה פשע כנגד המדינה, זה פשע שהוא צריך להיות ברמה אחרת ממשהו פלילי או משהו של סכסוך שכנים, אני לא יודע איך תקרא לזה

הרצל חג'אג':  אנחנו רואים שזה עוצר או מנע בעבר מלחמה בהסתה או הסתה הרבה יותר רצינית לטרור

הרצל חג'אג':  פשוט אנשים לא פחדו כי הם ידעו שלא יעשו להם כלום והמשטרה לא תלך עכשיו ותבקש אישורים

הרצל חג'אג':  מה-7 זה העיר הרבה אנשים

הרצל חג'אג':  לצערי המחיר כל כך נורא

הרצל חג'אג':       כשאנחנו צעקנו שמה שאנחנו שילמנו, המחירים שלנו הם היו מאוד גבוהים גם בעינינו

הרצל חג'אג':  גם נרצח אחד צריך היה להעיר ולהקפיץ את המדינה ולא 1,200, אבל אני חושב שזה צריך להשתנות

הרצל חג'אג':  לא צריך שום אישור מהיועצת

הרצל חג'אג':  צריך פשוט מאוד כל הסתה ברשת או כל הסתה ששומעים בכל מקום, לחקור, לעצור ולטפל בשיא החומרה ולא לשחרר אחרי יומיים עם צילום של דגל ישראל, שזה נחמד אבל בוא נגיד, צריך לעשות הרבה יותר מזה

הרצל חג'אג':       צריך שיהיה מאגר מידע של כל מי שהסית, של כל מי שמעסיק, מי הוא, של כל מי שמעורב בטרור, שאם אני מעסיק מישהו, כמו שיש עם הפדופילים, עם הרשעה מינית, אני לא זוכר בדיוק איך קוראים לזה, אותו דבר

הרצל חג'אג':  כל מי שהיה מורשע בטרור או הסית לטרור או משהו, הוא יופיע במאגר שנוכל לדעת מי זה, שנוכל לא להעסיק אותו, שיהיה פגיעה בו

הרצל חג'אג':  זה מה שאנחנו רוצים, שתייצרו הרתעה אמיתית

הרצל חג'אג':  זה מה שאנחנו מבקשים

הרצל חג'אג':  תודה רבה

שמחה רוטמן: תודה רבה

שמחה רוטמן:      אודי, בבקשה

אודי רונן: טוב, אז הסיבה שמחוז ירושלים עם נתונים כל כך דרמטיים בנושא הזה היא נובעת מזה שהוא מחוז נפיץ, אבל היא נובעת מזה שמפקד מחוז ירושלים לפני חודשיים ניסה לתת מענה לצורך בעקבות "שומר חומות"

אודי רונן:  הוקם חמ"ל שעובד די מסביב לשעון כדי לבדוק יזום את הרשתות

אודי רונן:  אנחנו לא מחכים לתשובות ורק לתלונות

אודי רונן:  אנחנו למעשה כל הזמן שם, וזו סיבה משמעותית לכך שהמחוז, כדי לא להיות רק מגיב אלא יוזם, לחפש באופן יזום מי מדבר על מה, וכשזה עבירה, לטפל

אודי רונן:       עכשיו לשאלתך

אודי רונן:  במצבים הספציפיים שבהם אנחנו מוצאים את עצמנו עם עצור בלית ברירה לפני אישור, אז אנחנו למעשה צריכים לעשות איזושהי פאוזה למול גורמי השטח

אודי רונן:  אני למעשה צריך להגיד להם, תמתינו, אנחנו צריכים אישור

אודי רונן:  זאת הסיטואציה

שמחה רוטמן: בדיון הקודם הצגתי לפרקליטות מקרה כולל מספר תיק

שמחה רוטמן:  השאלה היא האם יש סיטואציות שאנשים יושבים פרק זמן ממושך במעצר ובעצם לא חוקרים אותם כי מחכים לאישור לפרקליטות? שניים, האם יש מקרים שבסופו של דבר בגלל הדבר הזה אנשים משתחררים? כשהם משתחררים עולות שתי שאלות, אחת, יכול להיות שלא היה צריך לעצור אותם מלכתחילה

שמחה רוטמן:  שתיים, יכול להיות שהיה צריך לעצור אותם אבל העיכוב גרם לזה שהשופט איבד את סבלנותו

אודי רונן: אוקיי, אז נתחיל מהסוף

אודי רונן:  אכן יש מקרים רבים שמגיעים אישורים מהר מאוד ואז למעשה ההמתנה הזאת היא יכולה להיות אפילו כפי שנאמר פה, של שעה, ובאמת קיבלנו מעכשיו לעכשיו טלפונית בלי פערי תקשורת, אבל יש פעמים לא מעטות אחרות שבהן נדרש להמתין לתשובה הזאת, כפי שאמרתי בדיון הקודם, עניין של שעות ואז אם למעשה זה עניין של שעות אנחנו בסיטואציה שבה אנחנו ממתינים לתחילת החקירה של החשוד כשהוא איתנו בתחנה

אודי רונן:  קורים מקרים שבהם אנחנו נדרשים ללכת לבית משפט כדי להמשיך את ה-24 שעות הראשונות שהם בפועל הרבה פחות מ-24, בין יתר הפעולות כדי לקבל את האישור המתבקש

שמחה רוטמן: האם היו מקרים של ימים?     

אודי רונן: כן

שמחה רוטמן: כמה מקרים כאלו אתה זוכר?     

אודי רונן: כפי שאמרתי בישיבה הקודמת, מאז "חרבות ברזל" מדובר במיעוט

אודי רונן:  500 ומשהו בקשות שלנו וה-267 שאושרו, רובם אושרו לפני ואז יצאנו לדרך

אודי רונן:  המקרים שבהם נכפה עלינו ועל כולנו בשרשרת עצור, הם עשרות מתוך המקרים האלה

אודי רונן:  חלקם ניתן אישור מייד, חלקם ניתן אישור כעבור כמה שעות, חלקם נדרשת איזושהי התמשכות כולל או ראשונית או בעיקר לצורך הרחבת שאלות

שמחה רוטמן: בעקבות הדברים שעלו בחקירה הראשונית?     

אודי רונן: לא

אודי רונן:  בלי חקירה בנושא הזה

אודי רונן:  לפעמים אני מנחה את החוקר ככל שיש עבירה שכן ניתן לגעת בה, לחקור בצורה מאוד זהירה ומדודה רק על מה שהוא יכול לחקור, על עבירות מעט שונות

שמחה רוטמן: שוב, אני שואל מאוד ספציפית

שמחה רוטמן:  האם היו מקרים שבהם אדם שוחרר ממעצר בגלל שלא ניתן אישור על מקרה שאתה והמטה והארצי סברתם שצריך היה לתת אישור? אני לא מדבר עכשיו על מקרים שבהם אתה חשבת שלא צריך לתת אישור והתחנה לא צייתה לך

אודי רונן: היו מקרים שבהם בית משפט איבד את סבלנותו לצורך העניין ואמר לנו שהוא לא מאריך לנו מעצר

אודי רונן:  פעמים הצלחנו אולי בערר להחזיר את ההחלטה הזאת, פעמים לא ניסינו, פעמים ניסינו ולא הצלחנו

שמחה רוטמן: אוקיי, אז אני אעבור שנייה לפרקליטות

שמחה רוטמן:  פרקליטות, כשמישהו נמצא במעצר מה הכללים שלכם כשמועבר אליכם בקשה באולם המשטרה? תוך כמה זמן אתם נותנים תשובה?      

שלמה רוזן: טוב, אנחנו כן הצלחנו לבדוק נתונים

שלמה רוזן:  הושבנו בן אדם, בדק תיק-תיק ואני אנסה להתייחס לזה

שלמה רוזן:  קודם כל אני רוצה להגיד כאמירה כללית גם ביחס למה שאמר מר חג'אג' וגם למה שאמרה יסכה

שלמה רוזן:  המלחמה בהסתה חשובה לכולנו

שלמה רוזן:  כולנו זה המשטרה, הפרקליטות, השב"כ באמת פועלים כדי להיאבק בהסתה

שלמה רוזן:  מ"חרבות ברזל" הוגשו כ-140 כתבי אישום, רובם תיקי מעצר

שלמה רוזן:  כיום אנחנו מקבלים בית משפט ענישה אפילו של מאסרים בפועל

שלמה רוזן:      לגבי שאלתך, יושב-ראש הוועדה, התבקשנו לבדוק תיקים בחודשים נובמבר-דצמבר

שלמה רוזן:  ממה שבדקנו היו שמונה תיקים שהוגדרו כתיקי מעצר

שלמה רוזן:  התשובה התקבלה באופן מיידי או תוך שעות ספורות על פי מה שהמשטרה הגדירה לנו, כלומר אמרה לנו הוא אמור להשתחרר עד שעה כזאת וכזאת, עד אז אנחנו צריכים את האישור שלכם

שלמה רוזן:  עוד שמונה הוגדרו כתיקים דחופים, זה אומר שהוא לא במעצר אבל המשטרה אמרה, אני רוצה לחקור אותו כמה שיותר מהר

שלמה רוזן:  גם הם טופלו בטווחי זמן קצרים שנעו בין שעות לבין 48 שעות למעט תיק אחד שלקח ארבעה ימים

שלמה רוזן:  תחקרנו כרגע מה בדיוק קרה שם

שלמה רוזן:  בתקופת הזמן הזאת היו עוד 88 תיקים נוספים שלא הוגדרו כדחופים על ידי המשטרה, אבל הגדרנו אותם בשל המצב כתיקים שאנחנו רוצים לטפל בהם מהר, זה היה נובמבר-דצמבר, זה אחרי השבת השחורה

שלמה רוזן:  85% מתוכם טופלו על ידנו תוך פרק זמן קצר שנע בין יום לשבוע במקרים החריגים

שלמה רוזן:  הרוב טופלו תוך 48 שעות

שלמה רוזן:  חשוב לי להדגיש שטיפול זה אומר או שאישרנו חקירה או ביקשנו מהמשטרה כי חסר לנו סרטון, חסר לנו תמלול, צריך התייחסות למימד הדתי

שלמה רוזן:  לפעמים זה היה גם השלמות אבל המענה למשטרה ניתן בפרק הזמן הזה

שמחה רוטמן: אם לא ניתן אישור בסוף והמשטרה פעלה לא בסדר, ניכנס בה על זה שהיא לא פעלה בסדר, מה פתאום היא החזיקה בן אדם שבכלל לא היה צריך לחקור, אבל אם בסופו של דבר כן ניתן אישור או בארבעה-חמישה ימים או בערר, אז המקרה הזה מכוסה אצלך או לא מכוסה אצלך? לא הצלחתי להבין מהתשובה

שמחה רוטמן:  לא אמור להיות מקרה כזה

שלמה רוזן: ממה שהצלחנו להבין, התיק שאליו הפנית בדיון הקודם זה האירוע שכונה בתקשורת אירוע נובה-נובה

שלמה רוזן:  הנתונים שנאספו על ידנו היו ב-19

שלמה רוזן: 10 בשעה 23:45, זה אומר חמישי בלילה

שלמה רוזן:  חקרו אותו המשטרה בלי אישור

שלמה רוזן:  את הפנייה לקבל אישור בדיעבד קיבלנו מחטיבת החקירות ב-22

שלמה רוזן: 10 בשעה 21:15

שלמה רוזן:  המשנה לפרקליט המדינה טיפל בזה, ביקש את החקירות שלהם עצמם

שלמה רוזן:  תוך 20 דקות הן הועברו אליו

שלמה רוזן:  בשעה 22:40 הוא נתן אישור טלפוני אבל הם כבר שוחררו

שלמה רוזן:  בכל מקרה עולה מהתיק שהוגש ערר אבל המשטרה חזרה בה מהערר

שלמה רוזן:  מבחינת הטיפול שלנו, אם קיבלנו את זה מחטיבת החקירות, בתוך שעה וחצי בערך נתנו תשובה, אני חושב שמבחינתנו הטיפול פה עמד - - -      

שמחה רוטמן: זה לא עולה מהפרוטוקול

שמחה רוטמן:  ראיתי את הפרוטוקול של התיק הזה

שלמה רוזן: אני אומר לך מה שעולה מהתיק שלנו

שלמה רוזן:  בסופו של דבר התיק נסגר נגד חשודים

שמחה רוטמן: זה שהתיק נסגר זה עניין אחר, לעניין האישור

שמחה רוטמן:  אנחנו בנושא הזה נמשיך

שמחה רוטמן:  לא נסיים את זה היום

שמחה רוטמן:  היה לנו ישיבה מאוד ארוכה בחסוי

קריאה: אבל שוב פעם עולה הפער שבתוך המשטרה - - -      

שמחה רוטמן: בהחלט עולה הפערים

שמחה רוטמן:  אני גם אנסה להכין בעצמי וגם אני מבקש מגופים האזרחיים שנחשפים וגם מגישים תלונות

שמחה רוטמן:  עכשיו אני אומר שוב, אותי ככנסת פחות מעניין אם מי שלא נתן את האישור בזמן זה הביורוקרטיה הפנים-משטרתית בפער בין המשטרה לפרקליטות, כי בסופו של דבר שניהם נובעים בעיניי מהנחיה 1412

שמחה רוטמן:  זה ממש לא משנה לי

שמחה רוטמן:  גם זה דבר שדיברנו עליו בדיון הקודם, שיש פער של כמה שעות בין המחוז לבין המטה הארצי ואז עוד פער של כמה שעות ואז עד שהתשובה עוברת

שמחה רוטמן:  כל הטלפון השבור הזה, המנגנון הזה בוודאי כשאדם נמצא במעצר אסור שהוא יהיה קיים בעיניי

בועז חממי: רק לגבי האמירה שנאמר פה, "ביורוקרטיה", בואו נבחין

בועז חממי:  חקירה של אירוע הסתה כעבירת ביטוי זה עבירה מאוד מורכבת לחקירה כי הפער והגבול הדק בין חופש הביטוי לבין הסתה - - -      

קריאה: לא כשמדובר בטרור, אדוני

בועז חממי: יש כל מיני - - - גם תוכני וגם הסתברותי, אז אני אומר, זה לא ביורוקרטיה, אדוני היושב-ראש

בועז חממי:  כאשר בסופו של דבר אנחנו אמורים להעביר לפרקליטות לאישור, נדרשות לבצע פעולות חקירה בסיסיות ברובן לרבות הורדה ראייתית, איתור הפרסום, העשרה שלו, למי הוא מופנה, מי האובייקט, מי הנדון, מה התפקיד שלו, מי הציבור שראה

בועז חממי:  אין דין פרסום לאדם אחד או שניים בקבוצת וואטסאפ ב - - - של 20 לבין אימאם או איש דת אחר שמוציא פרסום קבל עם ועדה, לכן זה לא ביורוקרטיה

בועז חממי:  מה שכן, אני חושב שהנתונים מצביעים ומראים על קפיצה דרמטית גם בהבנה, גם בטיפול וגם באכיפה

בועז חממי:  האם בנושא הזה תמיד יש מה לשפר ולהדק? כן, יש מה לשפר ולהדק ועושים את זה כל הזמן בממשקי העבודה שלנו מול הפרקליטות וגם מול יחידות השטח

שלמה רוזן: רק עוד משפט אחד

שלמה רוזן:  אני רוצה להשלים את מה שאמר בועז

שלמה רוזן:  בסופו של דבר היערכות לחקירה היא חשובה בהיבט חקירת התיק

שלמה רוזן:  לוקח זמן לפעמים להיערך לחקירה ולפעמים זה יכול לקחת כמה ימים

שלמה רוזן:  גם אחרי שניתן אישור לפעמים המשטרה לא חוקרת ישר

שלמה רוזן:  יש לה את התיעדופים שלה מתי היא יכולה להיכנס לעיסוואיה, מתי היא לא יכולה להיכנס לעיסוואיה, מתי מבחינת כוח האדם שלה היא רוצה להיכנס לחקירה, מתי היא לא רוצה להיכנס לחקירה, לכן העיסוק בלוחות הזמנים הוא חשוב ואנחנו כמובן צריכים להשתפר בו, אבל לא תמיד הוא מצביע על איזושהי בעיה כי לפעמים לוקח זמן להחליט מתי אני חוקר גם כשיש לי את כל מנגנוני האישורים שבעולם

שלמה רוזן:  כמו שנאמר לפניי, בסוף צריך להיכנס לחקירה על בסיס תשתית שאספתי, שאני מוכן אליה, שיש לי אותה כבר

שלמה רוזן:  זה לא משהו אוטומטי

שלמה רוזן:  אם ראיתי עכשיו ברחוב מישהו שמבצע פשע כולל הסתה, נעמד עכשיו בכפר וצועק צעקות והמשטרה ישר תופסת אותו, כמובן שברגע זה יינתן אישור מיידי, אבל ככל שאני יכול להיערך לחקירה, זה מה שצריך לעשות

יסכה בינה: אין שום מחלוקת

יסכה בינה:  השאלה אם באמת יש כאן איזשהו לבל נוסף שאנחנו מוסיפים על המורכבות הקיימת הידועה לחקירות כאלה, לבל שהמקור החוקי שלו לוט בערפל

יסכה בינה:  זה בעייני הסיפור

יסכה בינה:  אדוני היושב-ראש, אני אשמח שהציבור יידע האם המכתב הזה ששלח אלון ליטמן, המשנה לפרקליט המדינה (תפקידים מיוחדים) ליושב-ראש הוועדה ביום ה-19 באוקטובר 2023, האם המכתב הזה אכן שריר, תקף וקיים? כי המציאות לא כזאת

יסכה בינה:  האם ההנחיה הזאת תקפה או לא תקפה? יש כאן אי בהירות ברורה

שמחה רוטמן: הבעיה פה היא לא רק בעיה של האם מגישים או לא מגישים

שמחה רוטמן:  זה גם בעיה של סנגוריה, זה גם בעיה של בן אדם

שמחה רוטמן:  זמן שלא מאושרת פתיחה בחקירה, הוא גם לא יכול להתגונן

שמחה רוטמן:  השופט אפילו לא יכול לראות ברמת הפרפרזה האם לשחרר או לא לשחרר

שמחה רוטמן:  כאילו באים להקל עליו, בינתיים הוא יושב במעצר

לילך וגנר: אבל הוא נחקר

שלמה רוזן: אבל הוא נחקר בעבירות שלא קשורות אלינו

שמחה רוטמן: כשבן אדם נחקר בעבירות שלא קשורות אליכם ובזמן הזה הוא יושב במעצר ומחכים לאישור שלכם לפתוח בחקירה על הסתה, ובגלל זה מאריכים לו מעצר בחמישה ימים ובסוף משחררים אותו או כי אין החלטה או כי ההחלטה ניתנת באיחור, זה מצב לא תקין בעיניי

לילך וגנר: אנחנו מסכימים, לכן בדקנו את המקרה הזה ומתברר שזה לא מה שהיה

שמחה רוטמן: אתם טוענים שמהמשטרה הגיע אליכם וטיפלתם מהר, אבל עדיין בסופו של דבר בוא נסתכל על כל הפרוצדורה

שמחה רוטמן:  מתי נעצר האדם בנובה-נובה?      

שלמה רוזן: ב-19 בשעה 23:45 בלילה

שמחה רוטמן: בסוף הוחלט לא לאשר או כן לאשר?     

לילך וגנר: אושר בדיעבד

שמחה רוטמן: באיזה תאריך? 22

שמחה רוטמן:  זה שלושה ימים

לילך וגנר: אבל הוא נעצר ונחקר

שמחה רוטמן: זה לא משנה לי

שמחה רוטמן:  מתי הוגשה הבקשה לחקור בדבר הזה?      

שלמה רוזן: אמרתי בדיוק, ב-22

שלמה רוזן: 10 בשעה 21:15

שלמה רוזן:  שעה וחצי אחרי זה ניתן אישור, אז איפה הבעיה?     

שמחה רוטמן: אני לא יודע מתי המשטרה בשטח ביקשה

שמחה רוטמן:  אולי אודי יוכל להאיר את עינינו

שמחה רוטמן:  יכול להיות שהשוטר בשטח, טוען המעצרים בשטח העביר את הבקשה והביורוקרטיה הפנימית של תוך המשטרה, סליחה על השימוש במילה ביורוקרטיה - - -      

בועז חממי: שוב אני מבקש, אתה אומר "ביורוקרטיה"

שמחה רוטמן: הפרוצדורה

שמחה רוטמן:  סליחה, אני חוזר בי מהמילה ביורוקרטיה

שמחה רוטמן:  הפרוצדורה, התהליכים הפנים-משטרתיים בתוך המשטרה גרמו לזה שמשוטר שעוצר לטוען מעצרים, לאודי, לרותי, לזה, לזה, לזה ואז לפרקליטות והפרקליטות עשתה את שלה בשעה וחצי

שמחה רוטמן:  עדיין כל התהליך הזה, כדי לרצות את מי שבסופו של דבר צריך להגיד כן או לא הוא פרק זמן יקר ובזמן הזה האדם עצור

שלמה רוזן: הוא נחקר, יושב-ראש הוועדה

שמחה רוטמן: אבל לא על הסתה

שלמה רוזן: אבל זה מה שהמשטרה חשבה לנכון באותו רגע לחקור אותו

שמחה רוטמן: טוב, בסדר

שמחה רוטמן:  אנחנו נמשיך את הדיון הזה בפעם אחרת

שמחה רוטמן:  אני שוב אומר, בעיניי, ואנחנו נשלח לכם עוד מקרים ועוד פרוטוקולים, הכול בסדר

שמחה רוטמן:  אני רואה עוד ועוד פרוטוקולים שבית המשפט אומר, הבן אדם נעצר לפני חמישה ימים ועדיין לא ניתן אישור מהפרקליטות על הסתה

שמחה רוטמן:  אומר טוען המעצרים, אנחנו הגשנו בקשה לפרקליטות, עוד אין תשובה, כאשר אדם במעצר

שמחה רוטמן:  או שטוען המעצרים מטעה את בית המשפט או שיש עיכובים בתוך המערכת

שמחה רוטמן:  זה לא משנה

שמחה רוטמן:  אנחנו נביא את המקרים האלו

שמחה רוטמן:  אני אומר שוב, בכל מקרה ברמת הנוהל אני מבקש לקבוע בצורה ברורה מה סדר פעולות כשאדם הוא עצור, בין אם הוא נעצר על עבירה אחרת, בין אם פתחו נגדו בחקירה בלי אישור וצריך אישור בדיעבד והוא עצור

שמחה רוטמן:  לא מעניין אותי איך זה קרה

שמחה רוטמן:  כאשר האדם הוא עצור, לייצר אפס פרוצדורה

בועז חממי: זה לא פרוצדורה, זה פשוט חומר חקירה

בועז חממי:  אני רק 26 שנים איש חקירות בשטח

בועז חממי:  בסופו של דבר כשאתה נוגע בעצור אונליין, זה לא שאתה ראית מישהו מבצע שוד או רצח, שהשוטר ראה בעיניו ויש לנו את היסוד הסביר לחקירה

בועז חממי:  עבירת הסתה בדרך כלל זה ברשתות החברתיות

בועז חממי:  הוא צריך לבצע הורדה ראייתית, לתרגם לפעמים

בועז חממי:  זה חומר החקירה ופה יחידת החקירה ככל הנראה נתקלה בקושי

בועז חממי:  זה לוקח זמן וכנראה זה פרק הזמן לבסס חומר חקירה

שמחה רוטמן: כן, רק שבכל הזמן הזה האדם מוחזק ולא בוצעה אף פעולת חקירה בעניינו

בועז חממי: בשלב הזה המחוז חקר אותו על עבירות אחרות

שמחה רוטמן: על עבירות אחרות

בועז חממי: כן

שמחה רוטמן: בסדר גמור, זה בדיוק הבעיה

שמחה רוטמן:       אנחנו נמשיך את הדיון הזה

שמחה רוטמן:  כנראה שייקבע הדיון הבא לאחר הישיבה הפנימית שלכם שצפויה, ואני מקווה שיהיו מסקנות מאז

שמחה רוטמן:  אני אשמח לדעת

שמחה רוטמן:  אני אומר שוב, המציאות הזאת על כל הפערים שדוברו עליהם, בעיניי היא מציאות שלא יכולה להימשך ואני לא אקבל אותה

שמחה רוטמן:  אתם תצטרכו לתת לה מענה, בין אם ברמת הנוהל, בין אם ברמת הסדר, לוחות הזמנים

שמחה רוטמן:      כרגע מונח על השולחן בדיונים אחרים שאני מצפה שתבואו גם אליהם כדי לתת את המענה, להוריד את דרישת ההסתברות כי כרגע זה חסם שאנחנו מזהים

שמחה רוטמן:  אני חושב שבידיים שלכם ניתנת האפשרות לתקן את האירוע הזה במברג

שמחה רוטמן:  למחוקק אין מברג ביד

שמחה רוטמן:  למחוקק יש פטיש ואני לא רוצה להשתמש בפטיש

שמחה רוטמן:  אני רוצה שאתם תפתרו את הבעיה הזאת, ואם אתם לא תפתרו אותה, אני איאלץ או להוציא את הסמכות להגשת כתב אישום או את הסמכות לפתיחה בחקירה או לקבוע כל מיני דברים שבעיניי ייצרו תוצאה פחות טובה, כי אם אני אקבע את הכלל, אני אקבע את הכלל across the board

שמחה רוטמן:  אני מציע שאתם בכל נושא הטרור והחקירה בוודאי לקראת הרמדאן הקרוב תייצרו נוהל מזורז בתוך משטרת ישראל

שמחה רוטמן:  הפרקליטות, אתם תעשו את התפקיד שלכם ותבדקו בשלב כתב האישום ולא בשלבים אחרים כי האפקט המצנן, אסור שהוא יהיה מופנה כלפי משטרת ישראל

שמחה רוטמן:      אנחנו סיימנו את הישיבה הזאת

שמחה רוטמן:  על מועד הישיבה הבאה תבוא הודעה

שמחה רוטמן:  אנחנו נעשה הפסקה של שתי דקות

שמחה רוטמן:  ב-13:05 אנחנו נתחיל את הישיבה הבאה ונפתח וניתן למטה החטופים והאורחים שלנו גם מפורום תקווה, גם ממטה החטופים, גם מהגבורה לומר את דבריהם

שמחה רוטמן:       תודה רבה, הישיבה נעולה